OpenLLM-France/wikimedia huggingface dataset:
# Juan Toloza

Juan Andrés Toloza Cortés (1985eko maiatzaren 4a -) Txileko futbolari bat da, eta azken aldiz Txileko Bigarren Mailako Deportes Colina taldean jokatu zuen erdilari gisa.

## Klubaren karrera

2005ean, Club Social y Deportivo Cristiano Hosannarekin pauso bat eman zuen Hirugarren Mailan.
2010ean, Hego Amerikako Kopan parte hartu zuen bere taldearekin, Unión San Feliperekin, eta gola sartu zuen LDU Quitoren aurka 4-2ko garaipenan, final-zortzirenetan.

## Erreferentziak

* ↑ (Gaztelaniaz) Retamal, Rodrigo. (15 March 2017). Hosanna y Cristo Salva: El clásico más freak que tuvo el fútbol chileno. La Tercera.
* ↑ (Gaztelaniaz) «Unión San Felipe goleó a Liga de Quito» ELESPECTADOR.COM 12 October 2010.

## Kanpo estekak

* Profila FC Braşov webgunean
* (Ingelesez) Juan Toloza, Soccerway webgunean
* Datuak: Q6301064
# José Canalejas

José Canalejas y Méndez (Ferrol, Galizia, 1854ko uztailaren 31 – Madril, Espainia, 1912ko azaroaren 12a) espainiar politikaria izan zen.

## Biografia

Alderdi liberaleko kidea, diputatua eta ministroa izan zen (1888-1890; 1894-1895; 1902). Espainiak bere koloniak galdu ondoren, elizaren aurkako eta demokraziaren aldeko kanpaina sutsua egin zuen Espainiako Gorteetan.
Ministroen Kontseiluko lehendakaria izan zen 1910-1912 urteetan. Gobernura iritsi zenean, kontsumo-zerga ezabatu eta nahitaezko soldaduska ezarri zuen, eta erlijio-ordenen jarduna mugatu. Madrilgo Puerta del Solen hil zuen Manuel Pardiñas anarkistak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q365309
* Multimedia: José Canalejas / Q365309
# José Cardoso Pires

José Cardoso Pires (Castelo Branco, 1925eko urriaren 2a - Lisboa, 1998ko urriaren 26) portugaldar idazlea izan zen.
Hainbat lanbidetan jardun zuen bere bizitzan zehar, matematikari, marinel eta kazetari gisa, besteak beste. Bere literaturari dagokionez, portugaldar neorrealismo tradizionalari lotua izan da, eta Hemingwayren eta Ameriketako short story delakoaren jarraitzaile izan zen. Hainbat genero landu zituen, adibidez: ipuina, Os caminheiros (1949) eta Histórias de amor (1952)-; eleberria, O Anjo Ancorado (1958); antzerkia, O Render dos Heróis, B. Brechten eraginpean idatzitako obra; eta saiakera, Cartilha do Marialva (1960) esaterako. Lehenengo arrakasta 1963an eskuratu zuen, Jogos do Azar ipuin-bildumarekin, eta Hóspedes de Job polizia-eleberria eta gizarte-egoera gatazkatsua bateratzen dituen eleberriarekin. Ondoren idatzi zituen O Delfim (1968), Dinossauro Excelentíssimo (1972) satira politikoa eta E agora, José? (1977) saiakera politikoa; testu kritiko eta konprometitua osatu zuen, orobat, Corpo-Delito na Sala de Espelhos (1979, 1980an argitaratua) antzerkirako idatzitako obran. Piresek kontalari aparta zela erakutsi zuen, besteren artean, A balada da praia dos cães (1982) ipuin-bildumarekin, maisutasunez bateratu baitzituen prosa artistikoa eta Lisboako kale-hizkera; kutsu eta giro horretakoa da, orobat, Alexandra Alpha (1987) eleberria. Ez ordea A República dos Corvos (1988); eleberri horretan, errealitatetik urrundu zen, eta esanahi alegorikoko zenbait kontakizun eman zituen. 1997. urtean Lisboa. Diario de a bordo lan autobiografikoa idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q932343
# José Calviño Domínguez

José Calviño Domínguez (Meaño, ? - Madril, 1947ko urtarrilaren 23a) galiziar kazetari eta politikaria izan zen.
Santiago de Compostelako Unibertsitatean zuzenbidea ikasi ondoren, jaioterriko epaile izendatu zuten. Vida Gallega, El Ideal Gallego eta El Pueblo Gallego egunkarietarako lan egin zuen. Irmandade Nazonalista Galega (ING) alderdiaren kidea, Organización Republicana Gallega Autónomaren sorreran parte hartu zuen. Espainiako Bigarren Errepublikan, Lugo, Pontevedra eta Bizkaiko gobernadore zibila izan zen.
Gerra Zibilean erbesteratu eta Gestapok Biarritzen preso hartu zuen.

## Erreferentziak

* ↑ Serrallonga i Urquidi, Joan (2007). «El aparato provincial durante la Segunda República. Los gobernadores civiles, 1931-1939» (PDF). Hispania Nova (7)

## Kanpo estekak

* Datuak: Q12390993
* Multimedia: José Calviño Domínguez / Q12390993
# José Camón Aznar

José Camón Aznar (Zaragoza, Espainia, 1898ko urriaren 5a - Madril, Espainia, 1979ko maiatzaren 14a) katedraduna, historialaria, idazlea eta pentsalaria izan zen.
Zuzenbidean lizentziatua Zaragozako Unibertsitatean, abokatu bezala sekula aritu ez zen arren, bere aitak hala agindu ziolako zuzenbide ikasketak amaitu ondoren, filosofia eta letren lizentziatura hasi zuen. Filosofia eta Letretan doktoretza lortu eta Literaturaren eta Arteen Teoriaren katedra lortu zuen Salamancako Unibertsitatean 1924an. Salamancan eman zituen urte horietan, Alderdi Erradikalarekin oso lotua egon zen, baita Miguel de Unamunorekin ere, arrazoi honegatik, Gerra Zibilaren ondoren, katedra galdu zuelarik. 1939tik, Artearen Historiaren eskolak eman zituen Zaragozako Unibertsitatean. 1942an, oposizio-lehiaketa bidez, Erdi Aroko Artearen Historiaren katedra lortu zuen Madrilgo Unibertsitatean, unibertsitate honetako Filosofia eta Letren fakultateko dekano eta, ondoren, ohorezko dekano izan zelarik.
San Fernandoko Arte Ederren Errege Akademiako, Historiako Errege Akademiako eta Zientzia Moral eta Politikoen Errege Akademiako zenbakizko kidea izan zen, Zaragozako Arte Ederren Errege Akademiako ohorezko kidea eta beste horrenbeste Lisboakoarekin, San Carlos Valentziakoarekin, San Jurgi Bartzelonakoarekin eta Hispanoamerikako beste ugarirekin. Lazaro Galdiano Museoaren fundazioko zuzendaria, Ikerketa Zientifikoen Kontseilu Nagusiko kontseilaria, Arte Kritikarien Elkarte Nazionalaren Presidentea, Pradoko Museoaren Patronatuko, Arkeologia Museo Nazionaleko, Madrilgo Arte Garaikideko Museoko eta Segoviako Alkazarreko Museoko kidea. Joan Karlos I.a Espainiakoaren ikasketak zuzendu behar zituen batzordeko kidea. Zaragozako Seme Kuttun eta Merituzkoa.
Ikerketa Zientifikoen Kontseilu Nagusiko Revista de Ideas Estéticas izeneko aldizkaria zuzendu eta Lazaro Galdiano Museoko Goya argitalpenaren fundatzailea izan zen.
Camón Aznarrek literatura ekoizpen ugaria izan zuen. Haren lanen artean, aipagarriak dira Dios en San Pablo, El pastor Quijótiz eleberria, eta Hitler, Lutero, Ariadna, El Cid, personaje mozárabe, El ser en el espíritu eta Filosofía del Arte.
Bere Arte eta Estetika argitalpenei dagokienez, honako hauek aurki daitezke: "El arte desde su esencia", "El escultor Juan de Ancheta", "La Arquitecutra plateresca", "Domenico Greco", "Picasso y el Cubismo", "La Arquitectura y la Orfebrería en el siglo XVI", "Pintura medieval en España", "Velázquez", "La pintura española en el siglo XVI", "Miguel Ángel", "La pintura española en el siglo XVII", "Juan de Echebarría", "Berruguete", "Goya". Baita kontaezinbeste egunkari artikulu, erakusketa katalogo, lan literarioen, filosofikoen eta artistikoen hitzaurreak ere. Iruzkinak eta kritikak, espainiar artista garaikide ia guztiei, liburu aipamenak, etab...
Bere bizitza osoan zehar, lan artistiko eta literarioen bilduma garrantzitsu bat sortuz joan zen. Ondare hori guztia Aragoiko herriari eman zion. Ondare horrekin sortu zen Camón Aznar Humanitateen Institutu eta Museoa, gaur egun Ibercajaren Gizarte Ekintzak kudeatua.
* Datuak: Q3077858
* Multimedia: José Camón Aznar / Q3077858
# José Calvário

José Calvário (Porto, 1951 – Oeiras, 2009ko ekainaren 17) Portugalgo musikagile eta orkestra zuzendari ezaguna izan zen. Diktaduraren aurkako jarrera izan zuen. Oso estilo desberdinak landu zituen: jazz, pop...

## Biografia

Bost urte zituenetik hasi zen pianoa jotzen. Musikaren haur prodijio bat zen: lehenengo errezitaldia Portoko Orkestra Sinfonikoarekin egin zuen 1961ean, hamar urte besterik ez zituela. Suitzara emigratu zuen Ekonomia ikastera; han jazz orkestra ere egin zuen, gero pop taldea osatzeko. 1971an Portugalera itzuli zen, Lisboan moldatzaile eta musika ekoizle gisa lan egitera. Harrezkero arrakasta ezagutu zuen. Bere garaiko beste musikari eta abeslari batzuek bezala, aktiboki parte hartu zuen diktadurarekin amaitu zuen 1974ko apirilaren 25eko Krabelin Iraultzan. Eurovision Abesti Lehiaketan behin baino gehiagotan hartu zuen parte. 1977an Os Amigos orkestrarekin jo zuen eta 1985ean Adelaide Ferreira abeslariarekin. 2008ko azaroan bihotzekoa izan zuen, eta 2009an hil zen arte koma egoeran bizi izan zen. 58 urte zituen. Hil zenean, Josefa Calvário alarguna eta bi seme-alaba utzi zituen,eta bere lehen ezkontzako alaba bat.

## Diskografia

Oso diskografia zabala utzi zuen, asko beste artistekin kolaborazioan. Hona hemen izenburu batzuk:
* Música Nova - (LP, Orfeu, 1971)
* Festival 10 Canções (LP, Orfeu, 1973)
* The Best Disco In Sound (Album Carroussel, 1977)
* What The World Needs Now (Máxi-Single, Orfeu, 1978)
* A Love In Four Seasons (Imavox, 1979)
* Orquestra & Som de José Calvário (LP, Danova,1981)
* Saudades com The London Symphony Orchestra (LP, CBS/SONY, 1985)
* Mapas, Hungarian State Symphony Orchestrarekin (CD, Strauss/CNM, 1996)
* Kiss Me (Jatorrizko Soinu Banda) - (Universal Music, 2004)

## Erreferentziak

* ↑ http://www.andtheconductoris.eu/index.htm?http://www.eurovisionartists.nl/conductor/dir020.asp?ID=43
* ↑ https://www.jn.pt/artes/morreu-o-musico-jose-calvario-1265272.html

## Kanpo estekak

* (Ingelesez):Diskografia Discogs webgunean.
* (Gaztelaniaz):Biografia eta bideoak.
* Datuak: Q942795
# José Cantero Ortega

José Cantero Ortega (Tarifa, 1879-Badajoz, 1936ko abuztuaren 14) espainiar militarra izan zen. Espainiako militarren sektore batek 1936ko uztailaren 18ko estatu kolpea eman zutenean Canterok leial eutsi zion errepublikari. Horregatik, altxatuek fusilatu zuten.

## Biografia

Marokon egin zuen bere karrera militarraren zati handi bat. Espainiako Bigarren Errepublika aldarrikatu ondoren, 1932an "Castilla" Infanteriako 3. Erregimentuko komandante izendatu zuten; erregimentu horrek Badajozen zuen goarnizioa.
1936ko uztailean gerra zibila piztu zenean, koronel maila zuen eta Castilla Infanteriako Erregimentuko buru izaten jarraitzen zuen. Uztailaren 21ean matxinadan parte hartu zuten militarrek bere asmoak adierazi zizkiotenean, zalantzatan egon zen, baina azkenean leial jarraitu zion Errepublikari. Ildefonso Puigdendolas koronela Badajozeko hiriburura iritsi zenean, Cantero haren aginduetara jarri zen, eta Afrikako Armadaren erasoaren aurrean hiria defendatzeko prest zeuden tropa guztiak antolatu zituen. Matxinoek abuztuaren 14an atxilotu zuten, haiek hirian sartu ondoren, gorte militar batek epaitu zuen eta egun horretan bertan Menachoko kasernan fusilatu zuten.

## Bibliografia

* Moisés Domínguez Núñez: Una visión histórica en el Badajoz "rojo". Madril: Círculo Rojo, 2015, 124 or.ISBN: 978-84-9095-326-6.

## Erreferentziak

* ↑ https://15mpedia.org/wiki/José_Cantero_Ortega
* ↑ Archivo General Militar-Segovia. 1.Dibisioa (1. saila): C–1012 paper-sorta.
* ↑ Michael Alpert (2013). The Republican Army in the Spanish Civil War, 1936–1939, Cambridge University Press, 327 or.

## Kanpo estekak

* Datuak: Q5938725
# José Carlos Esparza

José Carlos Esparza Sáez (Miranda Ebro, 1952ko azaroaren 3a) ekonomialari eta CDNko politikaria da.
Deustuko Unibertsitatean zientzia ekonomikoak ikasi ondoren, aholkulari gisa lan egin zuen. 2007an Lurraldearen Antolamendua eta Etxebizitzako kontseilari izendatu zuten.
# José Cantón

José Cantón Landazuri (Basauri, 1937ko martxoaren 23a - San Fernando, Cádiz, 2013ko azaroaren 13a) bizkaitar futbolari eta entrenatzailea izan zen, aurrelari moduan aritu zena.

## Ibilbidea
### Futbolaria

| Kluba | Urtea | Partida(k) | Gol(ak) |
| Baskonia KK | 1956-1958 | ? | ? |
| Real Racing Club de Santander | 1958-1960 | 17 | 5 |
| C. D. San Fernando | 1960-1964 | 99 | 36 |
| C. F. Reus Deportiu | 1964-1965 | ? | ? |
| Club Gimnàstic de Tarragona | 1965-1966 | ? | 24 |
| Cádiz C. F. | 1966-1967 | 8 | 2 |
| CD San Fernando | 1967-1974 | ? | ? |

### Entrenatzailea

| Kluba | Urtea(k) |
| Puerto Real C. F. | 1974-1977 |
| Atlético Sanluqueño C. F. | 1977-1980 |
| Chiclana C. F. | 1980-1983 |
| Puerto Real C. F. | 1983-1985 |
| Atlético Sanluqueño C. F. | 1985-1986 |
| Racing Club Portuense | 1986-1988 |
| Conil C. F. | 1988-1989 |

## Kanpo estekak

* Datuak: Q15177222
# José Cardiel

José Cardiel (Guardia, 1704 — Faenza, 1782ko abenduaren 6a) arabar misiolari jesuita izan zen, Rio de la Platako flora, fauna eta etnografia eta Paraguaiko geografia aztertu zituena.
Gasteizko jesuitekin ikasi ondoren, ordenan sartu zen Medina del Campon. Amerikara bidali eta 1729an Buenos Airesa ailegatu zen. Métodos para reducir a vida racional y cristiana a los indios infieles que viven vagabundos sin pueblos ni sementeras idatzi zuen. Patagonia eta Paraguai zeharkatu zituen. 1762an Hegoaldeko Rio Grandera bidali zuten, espainiar armada inbaditzailearekin batera.
1767an, jesuitak egotzi zituztenean, Bolonian erbesteratu zen.
# Kemmern

Kemmern Alemaniako udalerria da. Bavariako estatuan dago, [[Bamberg (barrutia)|Bamberg]] barrutian. 2014an 2.544 biztanle zituen 8,27 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q529400
* Multimedia: Kemmern / Q529400
# Kemnitz

Kemnitz Alemaniako udalerri bat da, Mecklenburg-Aurrepomerania estatuan. Azken zentsuaren arabera 1.155 biztanle zituen, 19,34 kilometro koadroko azaleran..

## Kanpo estekak

* Datuak: Q688742
* Multimedia: Kemnitz (bei Greifswald) / Q688742
# Kemp (Texas)

Kemp Texasko hiri bat da. Kaufman konderrian kokatua dago. 2010ean 1.154 biztanle zituen, 6,50 kilometro koadrotan banatuta.

## Ikus, gainera

* Kaufman konderria

## Kanpo estekak

* Datuak: Q970351
* Multimedia: Kemp, Texas / Q970351
# Kemneriella

Kemneriella Sesiidae familiako tximeleta genero bat da. Bere espezie tipoa Kemneriella malaiseorum da.

## Espezieak

| Espeziea | Irudia | Egoera |
| Kemneriella malaiseorum | | daturik gabe |

## Kanpo estekak

* Datuak: Q2186450
* Espezieak: Kemneriella
# Kemnath

Kemnath Alemaniako hiri-udalerri bat da, Bavaria estatuan. Azken zentsuaren arabera 5.622 biztanle zituen, 56,8 kilometro koadroko azaleran.

## Kanpo estekak

* Datuak: Q516262
* Multimedia: Kemnath / Q516262
# Kemnay

Kemnay, Eskoziako gaeleraz Ceann a' Mhuigh, Eskoziako udalerria da, Aberdeenshire konderrian dagoena. 2012ko erroldaren arabera 3.830 biztanle zituen.

## Leku interesgarriak

* Fraser gaztelua: 1400-1500 artean eraikia.

## Kanpo estekak

* Datuak: Q1016999
* Multimedia: Kemnay / Q1016999
# Kemmlitzita

Kemmlitzita fosfato motako minerala da eta beudantita taldearen kidea da.

## Ezaugarriak

Kemmlitzita fosfato mineralaren formula kimikoa hau da: ${\ce {SrAl3(AsO4)(SO4)(OH)6}}$. trigonal*]]ren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Kemmlitzite: Mineral information, data and localities.» www.mindat.org (Noiz kontsultatua: 12-05-2019).
# Kemp (Oklahoma)

Kemp Oklahomako herri bat da. Bryan konderrian kokatua dago. 2010ean 133 biztanle zituen, 0,47 kilometro koadrotan banatuta.

## Ikus, gainera

* Bryan konderria

## Kanpo estekak

* Datuak: Q629964
# Kemp Mill (Maryland)

Kemp Mill Ameriketako Estatu Batuetako erroldak esleitutako leku bat da. Montgomery konderrian kokatuta dago, Maryland estatuan. 13.378 biztanle ditu, 6,530095 kilometro koadroko azaleran banatuta.

## Ikus, gainera

* Montgomery konderria

## Kanpo estekak

* Datuak: Q753650
* Multimedia: Kemp Mill, Maryland / Q753650
# Kemp dortoka

Kemp dortoka (Lepidochelys kempii) Lepidochelys generoko animalia da. Narrastien barruko Cheloniidae familian sailkatuta dago.

## Erreferentziak

* ↑ The Species 2000 and ITIS Catalogue of Life

## Ikus, gainera

* Lepidochelys
* Cheloniidae

## Kanpo estekak

* TIGR Reptile Database in Species 2000 and ITIS Catalogue of Life: 2011 Annual Checklist
* Datuak: Q301089
* Multimedia: Lepidochelys kempii / Q301089
* Espezieak: Lepidochelys kempii
# Kiosko (prentsa idatzia)

    Artikulu hau merkataritzarako kaleko eraikuntza apalari buruzkoa da; eraikin publikoa gaitzat duena beste hau da: «Kiosko»
Kioskoa aldizkariak, egunkariak eta oro har prentsa idatzia saltzen duen tokia da. Egituraz,etxola edo dendatxo modukoa da, batzuetan eraikin beregaina, beste batzuetan beste eraikin baten luzapena. Normalean hirietako leku animatuenetan daude, kaleetan, tren-geltokietan edo aireportuetan.
Loreak, gozokiak eta kidekoak saltzea ere ohikoa da halakoetan.

## Erreferentziak

* ↑ Euskaltzaindia. Hiztegia. .

## Kanpo estekak

* Datuak: Q1528905
* Multimedia: Newspaper stands / Q1528905
# Kioskoa (Portugalete)

Musika Kioskoa Portugaleteko alde zaharrean dago.
Oin oktogonala duen elementu bat da eta bertan bi atal bereiz daitezke: oinarria eta tenpletea. Lehenengoari dagokionez, bistako adreiluan eta kare-harrian landu dira zortzi angeluak. Sarrera desberdinak irekitzen dira, bederatzi maila luzexka osatzen direlarik, eskubanda eta forjaketa-bandarekin. Bigarrena galdatutako burdinazkoa da, estalkiaren barruko estalduran izan ezik; kasu horretan zurezko laminak erabili dira, zortzi arkuteria eta hamasei zutabeekin. Aurpegi bakoitza zutabeek ezkutatzen dituzten ostikoek mugatzen dute. Zutabe horiek podium batetik abiatzen dira, eta bertan forma hibridoak dituzten fusteak eta kiribil jonikoak dituzten kapitelak garatzen dira. Horrez gain, puntu erdiko arku interesgarriak eusten dituzte, tradizio arabiarra-mudejarra duten irudi mozarabiarrekin. Gablete batzuk goialdeko friso apaingarrirako igarobide bezala balio dute, eta horren gainean dago estalkia; estalkia kanpoaldera irekitzen da kasko bikoitzarekin. Kioskoaren barrualdea apainduta dago barrualdetik, eta inguru osoan burdinazkoa den baranda batek mugatzen du.

## Erreferentziak

* ↑ http://www.euskadi.eus/app/ondarea/eraikita-ondarea/kioskoa/musika-kioskoa/portugalete/-casco-historico/fichaconsulta/30069

## Kanpo estekak

* Datuak: Q65577438
* Multimedia: Kioskoa, Portugalete / Q65577438
# Kiowa-Tano

Kiowa-Tano hizkuntza familia (baita ere Kiowa-Tanoar, Tanoar, Tano-Kiowar hizkuntzak, edo Tano hizkuntzak, edo Tano-Kiowa hizkuntza familia), gaur egungo Mexiko Berrian, Kansas, Oklahoma eta Texasen indigena talde batzuek hitz egiten duten hizkuntzen familia da.

## Hizkuntzak

Kiowa-Tano hizkuntza familiak zazpi hizkuntza ditu lau adarretan:

### Banaketa geografikoa

Kiowa herria iparralderago bizi zen, eta hego-ekialderantz aldatu zen kolonizatzaileekiko kontaktu garaian. Kiowak egun nagiusiki Oklahoman bizi dira, eta oso pertsona nagusi gutxi batzuek baizik ez dira mintzo hizkuntzan.
Gainerako hizkuntzen eremua Rio Grande haraneko Pueblo herrietan zegoen eta dago, egungo Mexiko Berrian.

## Erreferentziak

* ↑ «Glottolog 4.3 - Kiowa-Tanoan» glottolog.org (Noiz kontsultatua: 2020-12-23).
* ↑ (Ingelesez) Meadows, William C.. (2016-07-01). «New Data on Kiowa Protohistoric Origins» Ethnohistory 63 (3): 541–570. doi:10.1215/00141801-3496827. ISSN 0014-1801. (Noiz kontsultatua: 2020-12-23).
* ↑ (Ingelesez) Stack, Adam. (2017). «A People Apart: Factionalism and Conversion in Pueblo Mission Villages, A.D. 1620–1680» undefined (Noiz kontsultatua: 2020-12-23).
* ↑ Hickerson, Nancy P.. (1988). «The Linguistic Position of Jumano» Journal of Anthropological Research doi:10.1086/jar.44.3.3630262. (Noiz kontsultatua: 2020-12-23).
* ↑ (Ingelesez) Duwe, Samuel. (2011). The Prehispanic Tewa World: Space, Time, and Becoming in the Pueblo Southwest. (Noiz kontsultatua: 2020-12-23).
# Kiosko itsasartea

Kiosko itsasartea (grezieraz: Στενό της Χίου; turkieraz: Sakız Boğazı) Egeo itsasoko itsasarte bat da, Kios uhartea eta Anatoliako kostaldea (Karaburungo penintsula) bereizten dituena.
Hiru itsas miliako zabalera duen itsasarte ur bareak ditu, nabigaziorako onak direnak. Turkiako kostaldetik Kiosko mendiak erraz ikus ditzakete eta hara joaten dira iheslari asko. 2016an ia 40.000 lagunek egin zituzten Çeşme eta Kios arteko 4,5 itsas miliak.

## Erreferentziak

* ↑ (Ingelesez) sailingissues.com. Chios island - Chios maps for sailing holidays and yacht charters. .
* ↑ Almortza, Arkaitz. (2016-11-23). «Etsipen uharteak» Berria.

## Kanpo estekak

* Datuak: Q5101461
# Kiowa (Colorado)

Kiowa Coloradoko herri bat da. Elbert konderrian kokatua dago. 2010ean 723 biztanle zituen, 2,2908 kilometro koadrotan banatuta.

## Ikus, gainera

* Elbert konderria

## Kanpo estekak

* Datuak: Q924059
* Multimedia: Kiowa County, Colorado / Q924059
# Kios (unitate erregionala)

Kios (grezieraz: Περιφερειακή ενότητα Χίου, periferi.aˈci eˈnotita ˈçi.u ahoskatua) Greziako unitate erregionala da, Ipar Egeon dagoena. Kios uhartearen inguruan dago.
Kios hiru udalerritan banaturik dago:
* Kios (1)
* Oinousses (2)
* Psara (3)

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* Datuak: Q16332718
* Multimedia: Chios / Q16332718
# Kiosko

    Artikulu hau eraikin publikoari buruzkoa da; merkataritzarako kaleko eraikuntza apala gaitzat duena beste hau da: «Kiosko (prentsa idatzia)»
Kioskoa zutabe batzuk eutsitako estalpe goratu eta irekia da, borobila edo poligonala, hirietako plazetan eraiki gehienetan eta ikuskizunei ikusgarritasuna emateko erabiltzen dena.

## Ikus, gainera

* Tenplete (musika)

## Kanpo estekak

* Datuak: Q693369
* Multimedia: Kiosks / Q693369
# Kiowa (Kansas)

Kiowa Kansasko hiri bat da. Barber konderrian kokatua dago. 2010ean 1.026 biztanle zituen, 2,77 kilometro koadrotan banatuta.

## Ikus, gainera

* Barber konderria

## Kanpo estekak

* Datuak: Q1023014
# Kione

Greziar mitologian, Kione (antzinako grezieraz: Χιονη, "elurra"), Boreas ipar haizearen (neguko jainkotzat ere hartua) eta Oritiaren alaba bat zen. Kleopatra, Zetes eta Kalaisen ahizpa-arreba zen. Ezkutuko harreman bat izan zuen Poseidon itsasoko jainkoarekin, honekin, Eumolpo izeneko seme bat izan zuelarik. Bere aitaren haserrea eragozteko, Kionek, jaio berria, uretara bota zuen, non Poseidonek bere babesean hartu zuen. Aelianoren arabera, Boreasekin, Hiperboreoen ama izan zen.
Kione izeneko beste pertsonaia bat, naiade bat zen, Nilo ibaia eta Kalirroeren alaba. Nekazari batek bortxatu zuen, eta Zeusek, berataz errukituz, lainoetara eraman zuen, nondik, Egiptoko basamortu idorretara elurra botatzen zuen.
Kione izeneko hirugarren pertsonaia bat, Dedalionen alaba bat zen, jainkoren batzuk, berataz maitemindu izaterainoko bezain ederra izateagatik nabarmentzen zena. Hermes eta Apoloren maitalea izan zen, lehenarekin Autoliko izan zuelarik, eta, bigarrenarekin, Filamon. Bere edertasunagatik harrotua, Artemisa mespretxatzeko ausardia izan zuen. Mendeku bezala, jainkosak, gezikada batez zeharkatu zion mihia, handik gutxira hilko zuen zauri larri bat eragin ziona.

## Kanpo estekak

* Datuak: Q4959711
# Kios

    Artikulu hau uharteari buruzkoa da; unitate erregionala gaitzat duena beste hau da: «Kios (unitate erregionala)»
Kios (grezieraz: Χίος, Khios) Grezia kostaldeko uhartea da, Egeo itsasoan kokatuta dagoena. Gune turistiko ezaguna da, bere historia, paisaia eta klima ona dela eta. 910 km²ko azalera du, eta 2005ean 53.817 biztanle zituen.

## Klima

Datu klimatikoak (Kios) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 11 | 11 | 13 | 17 | 22 | 26 | 28 | 28 | 25 | 20 | 16 | 13 | 19.2 |
| Batez besteko tenperatura minimoa (°C) | 5 | 5 | 6 | 9 | 13 | 17 | 19 | 19 | 16 | 12 | 9 | 6 | 11.3 |
| Pilatutako prezipitazioa (mm) | 100 | 78 | 61 | 44 | 24 | 4 | 1 | 0 | 8 | 23 | 55 | 122 | 520 |
| Iturria: www.weather-to-travel.com ||||||||||||||

## Hiri eta herri senidetuak

* Genova Italia (1985)

## Kiostar ezagunak

* Hipokrates (K.a. V. mendea - K.a. IV. mendea).
* Teoponpo (K.a. 380 - K.a. 323) historialaria.

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .
* ↑ Chios. .

## Kanpo estekak

* Datuak: Q160483
* Multimedia: Chios / Q160483